Üks inimkonna jõledamaid leiutisi on tuleleeke imiteeriv elektrikamin - Edissoni nimel! Jõulupuu kunstküünlad tekitasid küll kunagi New Yorgis sensatsiooni, ent nüüd paraku oleme  nendegagi harjunud. Tõeline tuli - ei tea, miks ütleme, et elus tuli, kui ometi see võib elu nii aidata kui hävitada -, lõõmavad, hõõguvad söed kaminas, mööda halge ronivad valguse fluktuatsioonid, kehastavad täiusliku kombel meie fraktaalse, enesesarnase maailma tõelist palet. Nooruslik tuli asendub viimaks kammitsetud hõõgumisega, kõrvetav palavus hillitsetud soojusega.